Bitka za Incheon
Bitka za Incheon (korejski: 인천 상륙 작전), znana još i kao Operacija Chromite, bila je pomorska invazija i bitka u sklopu Korejskog rata koja je dovela do odlučujuće pobjede i strateškog preokreta u korist snaga Ujedinjenih naroda. U operaciji je sudjelovalo oko 75,000 vojnika i 261 plovilo, a bila je zaslužna za oslobađanje južnokorejskog glavnog grada Seoula, koje je uslijedilo dva tjedna kasnije. 

Uvod u operaciju bila su bombardiranja Wolmida i Incheona, a sama bitka započela je 15. rujna 1950. godine iskrcavanjem u Incheonu, a trajala je do 19. rujna. Ujedinjeni narodi i Južna Koreja su započele iznenadni pomorski napad daleko od busanskog perimetra, kojeg su žestoko branili, a uglavnom nebranjeni grad Incheon je osvojen nakon američkog bombardiranja. Ova je bitka zaključila seriju pobjeda koju je imala Korejska narodna armija, a naknadno osvajanje Seoula je uveliko dokinulo opskrbene puteve Korejske narodne armije u Južnoj Koreji. 

Američki general Douglas MacArthur je bio zapovjednik većine kopnenih snaga Ujedinjenih naroda. Iako su mnogi generali upozoravali na rizike i neadekvatan teren, MacArthur je inzistirao na operaciji te ga se danas smatra glavnom pokretačkom silom u ovoj bitci.

Incheon
Incheon